Document ID: /roh_data/filtered/fineweb-2-filterrobots_roh.jsonl.gz/10947

Sin ina chamona sur Poschiavo è in um vegnì chattà mort il glindisdi saira.
Tenor las emprimas infurmaziuns da la polizia avevan l'um da 25 onns e sia dunna pers la schientscha en las emissiuns da gas dad in stgaudament d'aua.
Suenter bun duas uras saja la dunna puspè vegnida tar sa sezza l'um però betg. Tut las emprovas da reanimaziun dal team d'ambulanza e da la Rega che la dunna veva alarmà n'han gidà nagut. La polizia e la procura publica sclereschan ussa tge precis ch'è capità.